I anledning af Løgstørs 500 års jubilæum, så har byens bager fået rigtig travlt. De vil nemlig i Guiness rekordbog med verdens største lagkage. Lagkagen bliver på 60 kvadratmeter. Og med en lagkage på størrelse med en almindelig toværelses lejlighed regner Groes Café og Bageri med at slå alle rekorder, når kagen står færdig på lørdag. Alle bunde og markroner er forberedt forud for sammenlægningen. Inden på lørdag er der ”kun” 40 timers sammenlægning af bunde, marmelade og flødecreme. Hos bageren satser man på at 5000 mennesker kommer forbi Løgstør for et gratis stykke af verdens største lagkage. Og skulle der komme lidt flere, så går de ikke forgæves. For der er kage til i alt 15.000 mennesker. - Så der bliver rigeligt, siger Nikolaj Thomsen, bagermester i Groes café og Bageri.
Med en kage på 60 kvadratmeter håber bageren i Løgstør på at kunne skrive sig ind i Guiness rekordbog.